ai4bharat/Pralekha huggingface dataset:
પ્રધાનમંત્રીનું કાર્યાલય
પ્રધાનમંત્રીએ સંયુક્ત રાષ્ટ્ર સામાન્ય સભાનાં 74માં સત્ર દરમિયાન એસ્ટોનિયાનાં રાષ્ટ્રપતિ સાથે બેઠક યોજી
પ્રધાનમંત્રી શ્રી નરેન્દ્ર મોદીએ યુએનજીએનાં 74માં સંમેલનની સાથે સાથે એસ્ટોનિયા ગણરાજ્યનાં રાષ્ટ્રપતિ સુશ્રી કેર્તિ કાલજુલૈદ સાથે બેઠક યોજી હતી. બંને નેતાઓએ દ્વિપક્ષીય સંબંધો પર વિસ્તારપૂર્વક ચર્ચા કરી હતી. ભારતનાં ઉપરાષ્ટ્રપતિએ ઓગસ્ટ, 2019માં એસ્ટોનિયાની મુલાકાત લીધી હતી.
બંને નેતાઓએ ઈ-ગવર્નેન્સ, સાયબર સુરક્ષા અને ઇનોવેશન જેવા ક્ષેત્રોમાં દ્વિપક્ષીય સહયોગને મજબૂત બનાવવા પર ચર્ચા કરી હતી. પ્રધાનમંત્રી શ્રી મોદીએ સંયુક્ત રાષ્ટ્ર સુરક્ષા પરિષદમાં અસ્થાયી બેઠક  માટે ભારતની દાવેદારીને સમર્થન આપવા માટે એસ્ટોનિયાનો આભાર માન્યો હતો.
NP/J.Khunt/GP/RP
(Visitor Counter : 76
પ્રધાનમંત્રીનું કાર્યાલય
પ્રધાનમંત્રીએ યુક્રેનના મહામહિમ રાષ્ટ્રપતિ વોલોદિમિર ઝેલેન્સકી સાથે વાત કરી
પ્રધાનમંત્રી શ્રી નરેન્દ્ર મોદીએ આજે  સવારે યુક્રેનના મહામહિમ રાષ્ટ્રપતિ વોલોદિમિર ઝેલેન્સકી સાથે વાત કરી હતી.
રાષ્ટ્રપતિ ઝેલેન્સકીએ પ્રધાનમંત્રીને સંઘર્ષની સ્થિતિ અને યુક્રેન અને રશિયા વચ્ચે ચાલી રહેલી વાટાઘાટો વિશે વિગતવાર માહિતી આપી હતી. પ્રધાનમંત્રીએ ચાલી રહેલા સંઘર્ષ અને તેના પરિણામે માનવીય સંકટ અંગે ઊંડી ચિંતા વ્યક્ત કરી હતી. પ્રધાનમંત્રીએ હિંસા તાત્કાલિક બંધ કરવાના તેમના આહ્વાનનો પુનરોચ્ચાર કર્યો અને નોંધ્યું કે ભારત હંમેશા મુદ્દાઓના શાંતિપૂર્ણ ઉકેલ અને બંને પક્ષો વચ્ચે સીધી વાતચીત માટે ઊભું રહ્યું છે.
પ્રધાનમંત્રીએ યુક્રેનમાંથી 20000થી વધુ ભારતીય નાગરિકોને બહાર કાઢવામાં તેમની સુવિધા માટે યુક્રેનિયન અધિકારીઓનો આભાર માન્યો હતો. તેમણે યુક્રેનમાં હજુ પણ ભારતીય વિદ્યાર્થીઓની સુરક્ષા અને સલામતી માટે ઊંડી ચિંતા વ્યક્ત કરી હતી અને તેમના ઝડપી અને સુરક્ષિત સ્થળાંતરની જરૂરિયાત પર ભાર મૂક્યો હતો.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ ધરતી માતા પ્રત્યે કૃતજ્ઞતા વ્યક્ત કરી
પ્રધાનમંત્રી શ્રી નરેન્દ્ર મોદીએ આજે આંતરરાષ્ટ્રીય પૃથ્વી દિવસ નિમિત્તે ધરતી માતા પ્રત્યે કૃતજ્ઞતા વ્યક્ત કરી છે.
પ્રધાનમંત્રીએ જણાવ્યું હતું કે, “ધરતી માતાના આંતરરાષ્ટ્રીય પૃથ્વી દિવસ નિમિત્તે, આપણે સૌ આ ગ્રહ પ્રત્યે કૃતજ્ઞતા વ્યક્ત કરીએ, જે સૌની સંભાળ લે છે અને સહાનુભૂતિ રાખે છે. ચાલો સૌ સાથે મળીને, આપણા આ ગ્રહને સ્વચ્છ, સ્વસ્થ અને વધુ સમૃદ્ધ બનાવીએ. કોવિડ-19ને હરાવવા માટે અગ્ર હરોળમાં રહીને લડી રહેતા તમામ યોદ્ધાઓને અભિનંદન.”
GP/DS
(
મંત્રીમંડળ
સીમા શુલ્કની બાબતોમાં સીમાવેરા સહકાર અને પરસ્પર વહીવટી મદદ અંગે ભારત સરકાર અને ગ્રેટ બ્રિટન તેમજ નોર્ધર્ન આયર્લેન્ડની યુનાઇટેડ કિંગ્ડમ સરકાર વચ્ચે સમજૂતીને કેન્દ્રીય મંત્રીમંડળની મંજૂરી
પ્રધાનમંત્રી શ્રી નરેન્દ્ર મોદીના અધ્યક્ષપદે મળેલી કેન્દ્રીય મંત્રીમંડળની બેઠકે સીમા શુલ્કની બાબતોમાં સીમાવેરા સહકાર અને પરસ્પર વહીવટી મદદ અંગે ભારતની પ્રજાસત્તાક સરકાર અને ગ્રેટ બ્રિટન તેમજ નોર્ધર્ન આયર્લેન્ડની યુનાઇટેડ કિંગ્ડમ સરકાર વચ્ચે એક સમજૂતી પર સહીસિક્કા અને બહાલીને મંજૂરી આપી છે.
અસર:
આ સમજૂતીથી કસ્ટમ્સ ગુનાઓની તપાસ અને અટકાયત માટે પ્રસ્તુત માહિતીની ઉપલબ્ધતામાં મદદ મળશે. આ સમજૂતીથી વેપાર સરળ થવાની અને બેઉ દેશો વચ્ચે સામાનની કાર્યદક્ષ અનુમતિ સુગમ થવાની પણ અપેક્ષા છે.
અમલીકરણ વ્યૂહરચના અને લક્ષ્યાંકો:
બેઉ દેશોની જે તે સરકારો એને મંજૂરી આપે ત્યારબાદ બેઉ દેશોની સરકારો વતી આ સમજૂતી પર સહીસિક્કા થશે. બેઉ પક્ષકારોના અધિકૃત પ્રતિનિધિઓની સહી થયાના પછીના મહિનાના પહેલા દિવસથી આ સમજૂતી અમલમાં આવશે.
પશ્ચાદ ભૂમિકા:
આ સમજૂતી બેઉ દેશોના કસ્ટમ્સ સત્તાવાળાઓને માહિતી અને બાતમીના આદાનપ્રદાન માટે કાનૂની માળખું પૂરું પાડશે અને કસ્ટમ્સ કાયદાઓ, કસ્ટમ્સ ગુનાઓની અટકાયત અને તપાસને યોગ્ય રીતે લાગુ કરવામાં મદદ કરશે અને કાયદેસરના વેપારને સુગમ બનાવશે. સૂચિત સમજૂતીનો મુસદ્દાનો મૂળપાઠ બેઉ દેશોના કસ્ટમ્સ વહીવટીતંત્રની સહમતિથી તૈયાર થઈ ગયો છે. આ સમજૂતી ભારતીય કસ્ટમ્સની ચિંતાઓ અને જરૂરિયાતોની, ખાસ કરીને કસ્ટમ્સ કિંમત, ટૅરિફ વર્ગીકરણ અને બેઉ દેશો વચ્ચે વેપાર થયેલ સામાનના મૂળની ચોક્સાઇ અંગે માહિતીના આદાનપ્રદાન અંગેની કાળજી લે છે.
પ્રધાનમંત્રીનું કાર્યાલય
પ્રધાનમંત્રીએ ‘નેશનલ ટેકનોલોજી ડે’ પર વૈજ્ઞાનિકોને સલામ આપી
પ્રધાનમંત્રી,શ્રી નરેન્દ્ર મોદીએ ‘નેશનલ ટેકનોલોજી ડે’ પર વૈજ્ઞાનિકો અને ટેકનોલોજી પ્રત્યે ઉત્સાહી લોકોની પ્રશંસા કરી.
ટ્વીટમાં પ્રધાનમંત્રીએ કહ્યું કે,
‘નેશનલ ટેકનોલોજી ડે’ અમે અમારા વૈજ્ઞાનિકો અને તકનીકી પ્રત્યે ઉત્સાહી લોકોની મહેનત અને નિષ્ઠાને સલામ કરીએ છીએ. આપણે 1998 ના પોખરણ પરીક્ષણો ગૌરવ સાથે યાદ કરીએ છીએ, જેણે ભારતની વૈજ્ઞાનિક અને તકનીકી પરાક્રમતા દર્શાવી હતી.
કોઈ પણ પડકારજનક પરિસ્થિતિમાં, આપણા વૈજ્ઞાનિક અને નવીનતાઓ હંમેશા પ્રસંગે આગળ વધ્યા છે અને પડકારને ઓછું કરવા માટે કામ કર્યું છે. છેલ્લા એક વર્ષમાં, તેઓએ કોવિડ -19 સામે લડવા માટે ઉદ્યમથી કાર્ય કર્યું છે. હું તેમની ભાવના અને નોંધપાત્ર ઉત્સાહની કદર કરું છું. ”
SD/GP/PC
(
રાષ્ટ્રપતિ સચિવાલય
બાળ દિવસ પર વિવિધ શાળાઓના વિદ્યાર્થીઓ રાષ્ટ્રપતિને મળ્યા
રાષ્ટ્રપતિએ બાળકોને મોટા સપના જોવાની વિનંતી કરી; આજના સપના કાલે સાકાર થશે
વિવિધ શાળાઓના વિદ્યાર્થીઓ આજે સવારે  રાષ્ટ્રપતિ ભવન કલ્ચરલ સેન્ટર  ખાતે ભારતના રાષ્ટ્રપતિ શ્રીમતી દ્રૌપદી મુર્મુને મળ્યા હતા.
આ પ્રસંગે રાષ્ટ્રપતિએ જણાવ્યું હતું કે બાળપણ એ જીવનનો સૌથી સુંદર તબક્કો છે. બાળકોને જેમ છે તેમ સ્વીકારવામાં આવે છે. આ જ તેમને જીવંત બનાવે છે. આજે આપણે બાળકોની આ નિર્દોષતા અને પવિત્રતાની ઉજવણી કરી રહ્યા છીએ.
રાષ્ટ્રપતિએ કહ્યું કે દરેક નવી પેઢી નવી સંભાવનાઓ અને નવા સપનાઓ લઈને આવે છે. આ ટેકનોલોજીકલ અને માહિતી ક્રાંતિનો નવો યુગ છે. બાળકો હવે વિવિધ ઘરેલુ, સામાજિક અને પર્યાવરણીય મુદ્દાઓ વિશે જાગૃત છે. ટેક્નોલોજીના આગમન સાથે હવે જ્ઞાન અને માહિતી તેમની આંગળીના વેઢે છે. તેથી તે વધુ મહત્વનું છે કે આપણે તેમને યોગ્ય મૂલ્યો શીખવવા માટે વધુ પ્રયત્નો કરીએ અને તેમને વિવિધ પ્રવૃત્તિઓ અને ચર્ચાઓમાં સામેલ કરીએ. આપણે બાળકો પાસેથી પણ ઘણું શીખી શકીએ છીએ.
રાષ્ટ્રપતિએ બાળકોને મોટા સપના જોવા અને નવા અને વિકસિત ભારત માટે સપના જોવાની સલાહ આપી. તેણીએ કહ્યું કે આજના સપના આવતીકાલે વાસ્તવિકતા બની શકે છે. તેણીએ તેમને સલાહ આપી કે તેઓ મોટા થાય ત્યારે તેઓ કેવા ભારતમાં રહેવા માંગે છે તે વિશે વિચારે. તેણીએ તેમને પરિણામની ચિંતા કર્યા વિના ફરજના માર્ગને અનુસરવા વિનંતી કરી જે આખરે તેમને મોટી સફળતા તરફ દોરી જશે. તેણીએ કહ્યું કે તેઓ આજે જે માર્ગ પસંદ કરે છે તે આવનારા દિવસોમાં ભારતની યાત્રા નક્કી કરશે. તેણીએ તેમને સલાહ પણ આપી કે તેઓ મોટા થયા પછી પણ તેમના આંતરિક બાળકને જીવંત રાખે. તેણીએ તેમને ભારતની સંસ્કૃતિ સાથે જોડાયેલા રહેવા, તેમના માતા-પિતાને હંમેશા માન આપવા અને માતૃભૂમિને પ્રેમ કરવા વિનંતી કરી.
YP/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 143
ગૃહ મંત્રાલય
લદાખના કેન્દ્ર શાસિત પ્રદેશ માટે સર્વાંગી બહુવિધ હેતુ સહકારની રચના માટે કેબિનેટની મંજૂરી
આ વિસ્તારમાં વિકાસ માટે સમર્પિત પ્રથમ ઓર્ગેનાઇઝેશન માટેના કોર્પોરેશન માટે 25 હજાર કરોડના મૂડી ભંડોળની રચના કરાશે
સ્થાનિક ઉત્પાદન અને હેન્ડીક્રાફ્ટના માર્કેટિંગ અને ઉદ્યોગ, પ્રવાસ અને પરિવહનને લગતા કાર્યો માટે આ કોર્પોરેશન કામ કરશે
આ કોર્પોરેશન ખાસ કરીને લદાખમાં ઇન્ફ્રાસ્ટ્રક્ચરના વિકાસ માટે બાંધકામ એજન્સી તરીકે કામ કરશે
લદાખ વિસ્તારમાં રોજગારી પેદા કરવા, સામેલગીરી તથા સર્વાંગી વિકાસ દ્વારા આત્મનિર્ભર ભારતના લક્ષ્યાંકને સાર્થક કરાશે
પ્રધાનમંત્રી શ્રી નરેન્દ્ર મોદીના અધ્યક્ષસ્થાને મળેલા કેન્દ્રીય મંત્રીમંડળે લદાખના કેન્દ્રશાસિત પ્રદેશમાં એક ઇન્ટિગ્રેટેડ બહુવિધ ઇન્ફ્રાસ્ટ્રક્ચર ડેવલપમેન્ટ કોર્પોરેશનની સ્થાપનાને મંજૂરી આપી હતી.
કેબિનેટે આ કોર્પોરેશન માટે મેનેજિંગ ડાયરેકટરના એક હોદ્દાને પણ મંજૂરી આપી હતી જેના પગાર ધોરણ રૂ. 1,44,200 થી રૂ. 2,18,200ના લેવલના રહેશે.
આ કોર્પોરેશન માટેનું શેર ભંડોળ રૂ. 25 કરોડનું માન્ય રહેશે અને પ્રતિ વર્ષ તેના રિકરિંગ ખર્ચ અંદાજે રૂ. 2.42 કરોડ રહેશે. આ એક નવી સંસ્થા છે. હાલના તબક્કે નવા જ રચાયેલા લદાખના કેન્દ્રશાસિત પ્રદેશમાં આ પ્રકારનું કોઈ ઓર્ગેનાઇઝેશન નથી. આ મંજૂરીને કારણે લદાખમાં રોજગારીની તકો પણ વધી જશે કેમકે કોર્પોરેશન દ્વારા આ પ્રદેશમાં વિવિધ પ્રકારની વિકાસકીય પ્રવૃત્તિ હાથ ધરાનારી છે. આ કોર્પોરેશન લદાખમાં સ્થાનિક ઉત્પાદન અને હેન્ડીક્રાફ્ટના માર્કેટિંગ અને ઉદ્યોગ, પ્રવાસ અને પરિવહનને લગતા કાર્યો માટે આ કોર્પોરેશન કામ કરશે. આ ઉપરાંત આ કોર્પોરેશન લદાખમાં ખાસ કરીને ઇન્ફ્રાસ્ટ્રક્ચરના વિકાસ માટે બાંધકામ એજન્સી તરીકે પણ કામ કરશે.
કોર્પોરેશનની સ્થાપનાને પરિણામે લદાખના કેન્દ્રશાસિત પ્રદેશમાં સામેલગીરી અને સર્વાંગી વિકાસ થશે. આમ થતાં કોર્પોરેશનને કારણે કેન્દ્રશાસિત પ્રદેશના સમગ્ર વિસ્તાર તથા વસતિના સામાજિક-આર્થિક વિકાસ પણ સુનિશ્ચિત કરાશે.
આ વિકાસની અસર બહુપરિમાણીય રહેશે. તેનાથી માનવ સંસાધનના વિકાસને વધુ મદદ મળશે તથા તેનો બહેતર ઉપયોગ કરી શકાશે. તેનાથી માલસામાન તથા સેવાઓના સ્થાનિક ઉત્પાદનને વેગ મળશે અને તેનાથી આ ચીજોના પુરવઠાના સપ્લાયની પણ સવલત રહેશે. આથી આ મંજૂરીથી આત્મનિર્ભર ભારતના લક્ષ્યાંકને સાર્થક કરવામાં મદદ મળશે.
પૃષ્ઠભૂમિઃ
1. તત્કાલીન જમ્મુ અને કાશ્મીર રાજયના પુનઃસંગઠનને પરિણામે જમ્મુ-કાશ્મીર પુનર્ગઠન અધિનિયમ, 2019 મુજબ લદાખ કેન્દ્રશાસિત પ્રદેશ નો વિસ્તાર 31.10.2019ના રોજ અસ્તિત્વમાં આવ્યો હતો.
2. તત્કાલીન જમ્મુ અને કાશ્મીર રાજ્ય તથા જમ્મુ અને કાશ્મીર કેન્દ્ર શાસિત પ્રદેશ તથા લદાખ કેન્દ્રશાસિત પ્રદેશ માટે મિલકતો અને જવાબદારી માટેની નિમણૂંક સંબંધિત ભલામણો કરવા માટે જમ્મુ અને કાશ્મીર પુનર્ગઠન અધિનિયમ, 2019 હેઠળ એક સલાહકાર સમિતિની રચના કરવામાં આવી હતી. આ સમિતિએ આંદામાન અને નિકોબાર ટાપુમાં જે રીતે સર્વાંગી વિકાસ માટે ઇન્ટિગ્રેટેડ ડેવલપમેન્ટ કોર્પોરેશન લિમિટેડ  છે તેના જ ઇન્ટિગ્રેટેડ ઇન્ફ્રાસ્ટ્રક્ચર ડેવલપમેન્ટ કોર્પોરેશન લિમિટેડની સ્થાપના કરવાની ભલામણ કરી હતી. જેમાં યોગ્ય આદેશ હોય જેથી લદાખની જરૂરિયાતોને ધ્યાનમાં રાખીને વિવિધ વિકાસકીય પ્રવૃત્તિ હાથ ધરી શકાય.
3. કમિટી ઓફ એસ્ટાબ્લિશમેન્ટ એક્સપેન્ડીચર , નાણા મંત્રાલય દ્વારા એપ્રિલ 2021માં લદાખના કેન્દ્રશાસિત પ્રદેશમાં કોર્પોરેશનની સ્થાપનાની ભલામણ કરવામાં આવી હતી.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 163
પ્રધાનમંત્રીનું કાર્યાલય
પ્રધાનમંત્રી મોદી ઇટાલીના રોમમાં જી20 દરમિયાન ઈન્ડોનેશિયાના રાષ્ટ્રપતિ એચ.ઈ. શ્રી જોકો વિડોડો સાથે મુલાકાત કરી
પ્રધાનમંત્રી શ્રી નરેન્દ્ર મોદી 31 ઓક્ટોબર 2021ના રોજ ઈટાલીના રોમમાં જી20 સમિટ દરમિયાન ઈટાલીમાં ઈન્ડોનેશિયાના રાષ્ટ્રપતિ શ્રી જોકો વિડોડોને મળ્યા હતા.
પ્રધાનમંત્રી મોદીએ ઇન્ડોનેશિયાને આવતા વર્ષે તેના જી20 પ્રમુખપદ માટે અભિનંદન આપ્યા હતા અને ટ્રોઇકાના ભાગરૂપે દેશ સાથે નજીકથી કામ કરવા માટે ભારતની તૈયારીની ખાતરી આપી હતી.
બંને નેતાઓએ ભારત-ઇન્ડોનેશિયા વચ્ચે વ્યાપક વ્યૂહાત્મક ભાગીદારીના તાજેતરના મુદ્દાઓ પર ચર્ચા કરી હતી. બંને નેતાઓએ કોવિડ-19 રોગચાળા દરમિયાન એકબીજાના અડગ સમર્થનની પ્રશંસા કરી અને રોગચાળા પછીની પુનઃપ્રાપ્તિ માટે સહકાર આપવા સંમત થયા. તેઓએ ઈન્ડો-પેસિફિક સહયોગના મહત્વ પર પણ ભાર મૂક્યો હતો.
બંને નેતાઓએ બંને દેશો વચ્ચે દ્વિપક્ષીય વેપાર અને રોકાણને મજબૂત કરવા અને વધુ લોકો-થી-લોકોની ક્રિયા પ્રતિક્રિયા માટે માર્ગ મોકળો કરવા પ્રતિબદ્ધતા દર્શાવી.
આબોહવા પરિવર્તન સામે લડવા પર, ખાસ કરીને આબોહવા નાણા પ્રતિબદ્ધતાઓના અમલીકરણની જરૂરિયાત પર પણ ચર્ચા થઈ.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
નાગરિક ઉડ્ડયન મંત્રાલય
કેન્દ્રીય મંત્રીમંડળે અરુણાચલ પ્રદેશની રાજધાની હોલોંગી, ઇટાનગર ખાતેના ગ્રીનફિલ્ડ એરપોર્ટનું "ડોની પોલો એરપોર્ટ, ઇટાનગર" નામકરણને મંજૂરી આપી
નામ અરુણાચલના લોકોનો સૂર્ય  અને ચંદ્ર  પ્રત્યેનો આદર દર્શાવે છે
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે હોલોંગી, ઇટાનગર ખાતેના ગ્રીનફિલ્ડ એરપોર્ટનું "ડોની પોલો એરપોર્ટ, ઇટાનગર" નામકરણ કરવાની મંજૂરી આપી છે.
અરુણાચલ પ્રદેશની રાજ્ય સરકાર દ્વારા એરપોર્ટનું નામ 'ડોની પોલો એરપોર્ટ, ઇટાનગર' રાખવાનો ઠરાવ પસાર કરવામાં આવ્યો હતો, જે લોકોની પરંપરાઓ અને સમૃદ્ધ સાંસ્કૃતિક વારસાના પ્રતીક તરીકે સૂર્ય  અને ચંદ્ર  પ્રત્યેના રાજ્ય લોકોના આદરને પ્રતિબિંબિત કરે છે.
ભારત સરકારે જાન્યુઆરી, 2019માં હોલોંગી ગ્રીનફિલ્ડ એરપોર્ટના વિકાસ માટે 'સૈદ્ધાંતિક' મંજૂરી આપી હતી. આ પ્રોજેક્ટ કેન્દ્ર સરકાર અને અરુણાચલ પ્રદેશની રાજ્ય સરકારની સહાયથી રૂ. 646 કરોડના ખર્ચે એરપોર્ટ ઓથોરિટી ઓફ ઈન્ડિયા  દ્વારા વિકસાવવામાં આવી રહ્યો છે.
YP/GP/JD
(Visitor Counter : 120
પ્રધાનમંત્રીનું કાર્યાલય
પ્રધાનમંત્રીએ સામાજિક કલ્યાણકારી સંસ્થાઓના પ્રતિનિધિઓ સાથે ચર્ચા કરી
પ્રધાનમંત્રીએ માનવજાતની સેવા કરતી સંસ્થાઓના સમર્પણ અને પ્રતિબદ્ધતાની પ્રશંસા કરી
પ્રધાનમંત્રીએ ગરીબો અને જરૂરિયાતમંદ લોકોને મદદ કરવા સતત કાર્યરત બદલવા સંસ્થાઓની પ્રશંસા કરી
કોવિડ-19ના પડકારને ઝીલવા ટૂંકા ગાળા અને લાંબા ગાળાના એમ બંને પ્રકારની દૃષ્ટિની જરૂર છે
સંપૂર્ણ દેશ ખંત, ધૈર્ય અને સહનશીલતા દર્શાવીને પડકારનો સામનો કરી રહ્યો છેઃ પ્રધાનમંત્રી
સામાજિક કલ્યાણકારી સંસ્થાઓનાં પ્રતિનિધિઓએ જટિલ સ્થિતિસંજોગોમાં કુશળતાપૂર્વક દેશનું સંચાલન કરવા બદલ પ્રધાનમંત્રીની પ્રશંસા કરી
પ્રધાનમંત્રી શ્રી નરેન્દ્ર મોદીએ આજે વીડિયો કોન્ફરન્સ મારફતે સામાજિક કલ્યાણ માટે કાર્યરત સંસ્થાઓના પ્રતિનિધિઓ સાથે વાત કરી હતી.
પ્રધાનમંત્રીએ જણાવ્યું હતું કે, કોવિડ-19ના પડકારને દેશનાં નાગરિકો ખંત, ધૈર્ય અને સહનશીલતા દાખવી રહ્યાં છે. તેમણે મહાત્મા ગાંધીનાં એ શબ્દો ટાંક્યા હતા કે, ગરીબો અને વંચિતોની સેવા કરવી દેશની સૌથી શ્રેષ્ઠ સેવા છે. તેમણે માનવતાની સેવા કરવા સહભાગી થયેલા સંગઠનોની પ્રતિબદ્ધતા અને સમર્પણની પ્રશંસા કરી હતી.
પ્રધાનમંત્રીએ જણાવ્યું હતું કે, આ સંસ્થાઓ ત્રણ ખાસ વિશેષતાઓ ધરાવે છેઃ માનવીય અભિગમ, સામૂહિક પહોંચ અને લોકો સાથે જોડાણ અને સેવાની ભાવના, જેના કારણે તેઓ વિશ્વસનિયતા ધરાવે છે. તેમણે કહ્યું હતું કે, દેશ અભૂતપૂર્વ કટોકટીનો સામનો કરી રહ્યો છે તથા આ સંસ્થાઓ અને તેમના સંસાધનોની જરૂરિયાતો અગાઉ કરતાં સૌથી વધુ છે. તેમણે સૂચન કર્યું હતું કે, આ સંસ્થાઓ ગરીબો માટે મૂળભૂત જરૂરિયાતો માટેની વ્યવસ્થા કરવામાં મોટી ભૂમિકા ભજવી શકે છે અને તેમની તબીબી સુવિધાઓ અને સ્વયંસેવકો દર્દીઓ અને જરૂરિયાતમંદોની સેવા કરવા માટે યોગદાન આપી શકે છે. તેમણે ઉલ્લેખ કર્યો હતો કે, દેશને પડકાર ઝીલવા માટે ટૂંકા ગાળાની અને લાંબા ગાળાની એમ બંને પ્રકારની દૃષ્ટિની જરૂર છે.
પ્રધાનમંત્રીએ ઉમેર્યું હતું કે, તેઓ અંધશ્રદ્ધાઓ, ખોટા વહેમો અને માન્યતાઓ તોડવા માટે મોટી ભૂમિકા ધરાવે છે. તેમણે જણાવ્યું હતું કે, સમાજના લાભના નામે લોકો સ્થળો પર એકત્ર થતા જોવામાં આવે છે અને સોશિયલ ડિસ્ટન્સિંગના નિયમોનું ઉલ્લંઘન કરી રહ્યાં છે. વાયરસના પ્રસારને નિયંત્રણમાં લેવા સોશિયલ ડિસ્ટન્સિંગ જાળવવાનાં મહત્ત્વ વિશે વધુને વધુ લોકોને જાગૃત કરવાની જરૂર છે.
સામાજિક કલ્યાણકારી સંસ્થાઓના પ્રતિનિધિઓએ કુશળતા સાથે જટિલ સ્થિતિમાં દેશનું સંચાલન કરવા બદલ પ્રધાનમંત્રીના નેતૃત્વની પ્રશંસા કરી હતી. તેમણે સરકારનાં સક્રિય પગલાંઓની પણ પ્રશંસા કરી હતી, જે વાયરસના પ્રસારને નિયંત્રણમાં લેવા અસરકારક છે. તેમણે પીએમ-કેર્સ ફંડને સપોર્ટ કરવા અપીલ કરીને ઉમેર્યું હતું કે, તેમની વર્કફોર્સ આ કટોકટીના સમયે દેશની સેવા કરવા સંપૂર્ણપણે કટિબદ્ધ હશે. તેમણે ડિજિટલ માધ્યમો દ્વારા જાગૃતિ અભિયાનો દ્વારા પડકારોને ઝીલવા, જરૂરિયાતમંદો વચ્ચે આવશ્યક ચીજવસ્તુઓ, ફૂડ પેકેટ્સ, સેનિટાઇઝર્સ, દવાઓ અને તબીબી સારવાર ઉપલબ્ધ કરાવવાની કામગીરી વિશે વાત પણ કરી હતી.
પ્રધાનમંત્રીએ વધારે જાગૃતિ લાવવાના મહત્ત્વ પર, ગરીબો અને જરૂરિયાતમંદને મૂળભૂત સુવિધાઓ પૂરી પાડવામાં મદદ કરવા, તબીબી સુવિધાની જોગવાઈ કરવા અને કોવિડ-19ના પીડિતોની સેવા કરવા સ્વયંસેવકો પ્રદાન કરવા પર ભાર મૂક્યો હતો. તેમણે તબીબી અને વૈજ્ઞાનિક સલાહ આપવાના મહત્ત્વ પર ભાર મૂક્યો હતો તથા ખોટી માહિતી ફેલાય ત્યારે સાચી માહિતી પૂરી પાડવા ભાર મૂક્યો હતો. પ્રધાનમંત્રીએ રોગચાળાને પડકારનો સામનો કરવા સંયુક્તપણે કામગીરી જાળવી રાખવા પણ ભાર મૂક્યો હતો.
આ વાતચીતમાં પ્રધાનમંત્રીના સલાહકાર અને નીતિ આયોગનાં સીઇઓ પણ સામેલ થયા હતા.
GP/RP
(
પ્રધાનમંત્રીનું કાર્યાલય
પ્રધાનમંત્રીએ હુનર હાટ જેવા કાર્યક્રમમાં સક્રીયપણે ભાગ લેવા માટે લોકોને વિનંતી કરી
પ્રધાનમંત્રીએ ‘મન કી બાત 2.0’ના 9માં એપિસોડમાં ચર્ચા કરી
પ્રધાનમંત્રી શ્રી નરેન્દ્ર મોદીએ ‘મન કી બાત 2.0’ના નવમા એપિસોડમાં દેશવાસીઓ સાથે વાત કરી વખતે, દિલ્હીમાં હુનર હાટ ખાતે પોતાની મુલાકાતનો ઉલ્લેખ કર્યો હતો. તેમણે કહ્યું હતું કે, “થોડા દિવસ પહેલાં, દિલ્હીમાં હુનર હાટ ખાતે એક નાની જગ્યામાં મેં આપણા દેશના વૈવિધ્યપૂર્ણ પ્રસાર, સંસ્કૃતિઓ, પરંપરાઓ, વાનગીઓ અને લાગણીઓની હુંફનો અનુભવ કર્યો હતો. હકીકતમાં, પરંપરાગત પોશાકો, હસ્તકલાની ચીજો, ગાલીચા, વાસણો, વાંસ અને પિત્તળની બનાવટો, પંજાબની ફુલકારી, આંધ્રપ્રદેશની ભવ્ય ચર્મવર્કની કારીગરી, તામિલનાડુના સુંદર ચિત્રો, ઉત્તરપ્રદેશની પિત્તળની વસ્તુઓ, ભદોહી ગાલીચા, કચ્છની તાંબાની કલાકૃતિઓ, સંખ્યાબંધ સંગીતવાદ્યો અને અસંખ્ય વાર્તાઓનો ભંડાર તેમાં સામેલ હતો; સમગ્ર ભારતમાંથી રજૂ કરાયેલા કળા અને સંસ્કૃતિના આબેહૂબ નમૂનાઓ ખરેખર અનન્ય હતા.”
પ્રધાનમંત્રીએ આજે મન કી બાત વખતે આ હાટમાં ભાગ લેનારા કલાકારોની પ્રેરણાદાયી વાતો જણાવી હતી. તેમાંથી એક વાત એક દિવ્યાંગ મહિલાની છે. તેમણે કહ્યું કે, “અગાઉ તે ફુટપાથ પર બેસીને ચિત્રો વેચતી હતી. હુનર હાટ સાથે જોડાયા પછી તેનું જીવન બદલાઇ ગયું છે. આજે, તેણી આત્મનિર્ભર છે. ઉપરાંત, પોતાનું ઘર પણ ખરીદી લીધું છે.” તેમણે ટાંક્યું હતું કે, હુનર હાટ લોકોના સપનાઓને પાંખો આપવા ઉપરાંત કળા અને કારીગરીના નમૂનાઓ પ્રદર્શિત કરવા માટે પણ આશાસ્પદ પ્લેટફોર્મ છે. તેમણે કહ્યું હતું કે, “આ એવી જગ્યા છે જ્યાં દેશની વિવિધતાને અવગણવી અશક્ય છે. હસ્તકળાની ચીજો ઉપરાંત, અહીં દેશની વિવિધ વાનગીઓનું વૈવિધ્ય પણ બતાવવામાં આવે છે.”
પ્રધાનમંત્રીએ આવા કાર્યક્રમોમાં સક્રીયપણે ભાગ લેવા માટે લોકોને વિનંતી કરતા કહ્યું હતું કે, “સમગ્ર ભારતમાં, આવા મેળા અને પ્રદર્શનોનું સમય સમયે આયોજન થાય છે. જ્યારે પણ તક મળે ત્યારે લોકોએ આવા કાર્યક્રમમાં ભાગ લેવો જોઇએ જેથી ભારતને જાણી શકે, ભારતને અનુભવી શકે. આમ, તમે ભારતના કલા- સંસ્કૃતિના કેનવાસનો હિસ્સો તો બની જ શકશો ઉપરાંત, સખત પરિશ્રમ કરતા કારીગરો અને ખાસ કરીને મહિલાઓની પ્રગતિ અને સમૃદ્ધિમાં પણ યોગદાન આપી શકશો.”
RP
(Visitor Counter : 121
સ્વાસ્થ્ય અને પરિવાર કલ્યાણ મંત્રાલય
ભારતનું કોવિડ-19 રસીકરણ કવરેજ વધીને 35 કરોડને પાર થયું છે
સતત એક સપ્તાહથી 5૦,૦૦૦ કરતા ઓછા દૈનિક નવા કેસ નોંધાયા
ભારતનાં સક્રિય કેસલોડ ઘટીને 4,85,350 પર છે, તમામ કેસોમાથી માત્ર 1.59 ટકા કેસો સક્રિય
દૈનિક પોઝિટિવિટી દર  સતત 27 દિવસથી 5% કરતા ઓછો
એક મહત્વપૂર્ણ સફળતારૂપે, ભારતમાં ગઇકાલે રાષ્ટ્રવ્યાપી રસીકરણ કવરેજનો કુલ આંકડો 35 કરોડ કરતાં વધારે થઇ ગયો છે. આજે સવારે 7 વાગ્યા સુધીના હંગામી અહેવાલ અનુસાર, દેશમાં આજદિન સુધીમાં કુલ 46,04,925 સત્રોનું આયોજન કરીને રસીના 35,12,21,306 ડોઝ આપવામાં આવ્યા છે. છેલ્લા 24 કલાકમાં રસીના 63,87,849 ડોઝ આપવામાં આવ્યા છે.
આમાં સામેલ છે:
|
|
HCWs
|
|
1st Dose
|
|
1,02,27,957
|
|
2nd Dose
|
|
73,08,968
|
|
FLWs
|
|
1st Dose
|
|
1,75,81,755
|
|
2nd Dose
|
|
96,55,149
|
|
Age Group 18-44 years
|
|
1st Dose
|
|
9,98,28,219
|
|
2nd Dose
|
|
27,26,338
|
|
Age Group 45-59 years
|
|
1st Dose
|
|
9,05,89,022
|
|
2nd Dose
|
|
1,86,76,107
|
|
Over 60 years
|
|
1st Dose
|
|
6,89,10,208
|
|
2nd Dose
|
|
2,57,17,583
|
|
Total
|
|
35,12,21,306
21 જૂન, 2021થી કોવિડ-19 વિરોધી રસીકરણ અભિયાનના સાર્વત્રીકરણના નવા તબક્કાનો આરંભ થયો છે. કેન્દ્ર સરકાર સમગ્ર દેશમાં કોવિડ-19 રસીકરણનો વ્યાપ વધારવા માટે અને તેને વધુ વેગવાન બનાવવા માટે પ્રતિબદ્ધ છે.
ભારતમાં છેલ્લા 24 કલાકમાં નવા 43,071 કેસ નોંધાયા છે.
સળંગ 7 દિવસથી દેશમાં દૈનિક ધોરણે નવા કેસોની સંખ્યા 50 હજાર કરતાં ઓછી નોંધાઇ છે. કેન્દ્ર અને રાજ્ય/કેન્દ્રશાસિત પ્રદેશો દ્વારા હાથ ધરવામાં આવેલા સહયોગપૂર્ણ પ્રયાસોના ફળરૂપે સ્થિતિમાં આ સુધારો જોવા મળ્યો છે.
ભારતમાં સક્રિય કેસોમાં સતત ઘટાડો નોંધાઇ રહ્યો છે. દેશમાં સક્રિય કેસોનું ભારણ આજે 4,85,350 નોંધાયું છે,
છેલ્લા 24 કલાકમાં 10,183 દર્દીઓનો ચોખ્ખો ઘટાડો નોંધાયો છે અને હવે ભારતમાં કુલ નોંધાયેલા પોઝિટીવ કેસોમાંથી સક્રિય કેસોની સંખ્યા 1.59% રહી છે.
વધુને વધુ દર્દીઓ કોવિડ-19ના ચેપમાંથી મુક્ત થઇ રહ્યાં હોવાથી, ભારતમાં દૈનિક ધોરણે નવા નોંધાયેલા દર્દીઓની સરખામણીએ નવા સાજા થનારા દર્દીઓનો આંકડો સતત 52મા દિવસે વધારે રહ્યો છે. છેલ્લા 24 કલાકમાં વધુ 52,299 દર્દીઓ સાજા થયા છે.
છેલ્લા 24 કલાકમાં દૈનિક ધોરણે નવા નોંધાયેલા કેસોની સરખામણીએ નવા સાજા થનારાનો આંકડો લગભગ 9,000 થી વધારે છે.
મહામારીની શરૂઆતથી આજદિન સુધીમાં કોવિડ-19ના કુલ પોઝિટીવ થયેલા કેસોમાંથી 2,96,58,078 દર્દીઓ સાજા થઇ ગયા છે અને છેલ્લા 24 કલાકમાં વધુ 52,299 દર્દીઓ સાજા થયા છે. આના કારણે એકંદરે સાજા થવાનો દર વધીને 97.09% થયો છે અને તેમાં સતત વૃદ્ધિનું વલણ જળવાઇ રહ્યું છે એ દર્શાવે છે.
સમગ્ર દેશમાં દૈનિક ધોરણે પરીક્ષણોની ક્ષમતામાં સતત વધારો કરવામાં આવી રહ્યો છે અને છેલ્લા 24 કલાકમાં દેશમાં 18,38,490 કુલ પરીક્ષણો કરવામાં આવ્યા છે. ભારતમાં આજદિન સુધીમાં કુલ મળીને 41.82 કરોડથી વધારે થી વધુ પરીક્ષણો કરવામાં આવ્યા છે..
એક તરફ, દેશમાં થતા પરીક્ષણોની સંખ્યામાં વધારો કરવામાં આવ્યો છે અને બીજી તરફ સાપ્તાહિક ધોરણે કેસોની પોઝિટીવિટીમાં સતત ઘટાડો નોંધાઇ રહ્યો છે. સાપ્તાહિક પોઝિટીવિટી દર હાલમાં 2.44% છે જ્યારે દૈનિક પોઝિટીવિટી દર આજે 2.34% નોંધાયો છે. સળંગ 27 દિવસથી આ દર 5%થી નીચે જળવાઇ રહ્યો છે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
અંતરિક્ષ વિભાગ
ભૌતિક સંશોધન પ્રયોગશાળા, અમદાવાદ ખાતે 4થી ઈન્ડિયન પ્લેનેટરી સાયન્સ કોન્ફરન્સ નું ઉદ્ઘાટન થયું
ઇન્ડિયન પ્લેનેટરી સાયન્સ એસોસિએશન  22-24મી માર્ચ 2023 દરમિયાન 4થી ઈન્ડિયન પ્લેનેટરી સાયન્સ કોન્ફરન્સ 2023નું આયોજન અમદાવાદની ફિઝિકલ રિસર્ચ લેબોરેટરી  ખાતે કરી રહ્યું છે. પ્રો. અનિલ ભારદ્વાજે, ડિરેક્ટર પીઆરએલ, મહાનુભાવો અને IPSC - 2023ના સહભાગીઓનું સ્વાગત કર્યું.
કોન્ફરન્સનું ઉદ્ઘાટન મુખ્ય અતિથિ શ્રી એસ. સોમનાથ, સેક્રેટરી ડોસ અને ઈસરોના અધ્યક્ષ અને શ્રી એ.એસ. કિરણ કુમાર, ચેરમેન પીઆરએલ કાઉન્સિલ ઓફ મેનેજમેન્ટ. મહાનુભાવો શ્રી કાર્તિકેય વી. સારાભાઈ, શ્રી એમ. મહેશ્વર રાવ , અને શ્રી રાજેશ ખંડેલવાલ, DECU નિયામક, પણ આ પ્રસંગે ઉપસ્થિત રહ્યા હતા.
કી-નોટ વક્તવ્ય શ્રી એ.એસ. કિરણ કુમાર દ્વારા આપવામાં આવ્યું હતું જ્યાં તેમણે અવકાશ વિજ્ઞાન અને ગ્રહોની માહિતીના કાર્યક્ષમ ઉપયોગ માટે માનવ સંસાધન પેદા કરવા પર ભાર મૂક્યો હતો.
ત્યારબાદ IPSAનું ઔપચારિક ઉદ્ઘાટન કરવામાં આવ્યું હતું અને મહાનુભાવો દ્વારા તેના લોગો અને વેબસાઈટનું અનાવરણ કરવામાં આવ્યું હતું. પ્રો. વરુણ શીલ  એ કોન્ફરન્સ અને IPSA ની ઝાંખી આપી હતી.
બાદમાં, શ્રી એસ. સોમનાથે સભાને સંબોધિત કરી અને "અવકાશ વિજ્ઞાન અને પ્લેનેટરી એક્સપ્લોરેશનમાં ભારતીય સિદ્ધિઓ" પર ઉદ્ઘાટન વક્તવ્ય આપ્યું. ચંદ્રયાન-1, ચંદ્રયાન-2, માર્સ ઓર્બિટર મિશન  અને એસ્ટ્રોસેટના મુખ્ય પરિણામો રજૂ કરવામાં આવ્યા હતા. શ્રી સોમનાથે ચંદ્રયાન-3, આદિત્ય એલ1 અને ગગનયાન જેવા આગામી મિશનનો પણ ઉલ્લેખ કર્યો હતો. તેમણે વિનસ મિશન, માર્સ લેન્ડિંગ મિશન, LuPEX, DISHA અને XPOSAT જેવા ચર્ચા અને વિભાવનાના તબક્કામાં મિશન વિશે પણ માહિતી આપી.
પ્રો. ડી. પલ્લમરાજુ, ડીન પીઆરએલ, પ્રો. આર. ડી. દેશપાંડે, રજીસ્ટ્રાર, પીઆરએલ, ડો. નીરજ શ્રીવાસ્તવ અને ડો. કે. દુર્ગા પ્રસાદ  સભામાં પ્રતિનિધિઓ, આમંત્રિત મહેમાનો અને PRL સમુદાય સાથે હાજર હતા.
IPSC-2023માં દેશના વિવિધ ભાગોમાંથી લગભગ 225 પ્રતિનિધિઓ હાજરી આપી રહ્યા છે જે શૈક્ષણિક અને સંશોધન બંને સંસ્થાઓ તેમજ યુનિવર્સિટીઓ અને કોલેજોનું પ્રતિનિધિત્વ કરે છે. પ્રારંભિક કારકિર્દી વૈજ્ઞાનિકો, સંશોધન ફેલો અને PDF બંનેને IPSA દ્વારા પ્રાયોજિત IPSC 2023ના છેલ્લા દિવસે શ્રેષ્ઠ મૌખિક અને પોસ્ટર પ્રસ્તુતિઓ સાથે પુરસ્કાર આપવામાં આવશે.
IPSC 2023 ની પ્રસ્તાવના તરીકે, PRL દ્વારા બે દિવસીય વર્કશોપનું આયોજન કરવામાં આવ્યું હતું, જ્યાં M.Sc., M.Tech., અને B.Techના 50 વિદ્યાર્થીઓ. 50 વિવિધ સંસ્થાઓમાંથી પસંદ કરવામાં આવી હતી અને ગ્રહ વિજ્ઞાન અને સંશોધનના વિવિધ પાસાઓ પર હાથથી અનુભવ સાથે તાલીમ આપવામાં આવી હતી.
GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 131
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 193..53 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 12.77 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં COVID-19 રસીકરણની ગતિને વેગ આપવા અને વિસ્તરણ કરવા માટે પ્રતિબદ્ધ છે. રાષ્ટ્રવ્યાપી COVID-19 રસીકરણ 16મી જાન્યુઆરી 2021ના રોજ શરૂ થયું. COVID-19 રસીકરણના સાર્વત્રિકકરણનો નવો તબક્કો 21મી જૂન 2021થી શરૂ થયો. વધુ રસીઓની ઉપલબ્ધતા, રાજ્યોમાં રસીની આગોતરી દૃશ્યતા અને કેન્દ્રશાસિત પ્રદેશોમાં ઉપલબ્ધતા દ્વારા રસીકરણ અભિયાનને વેગ આપવામાં આવ્યો છે. તેમના દ્વારા બહેતર આયોજનને સક્ષમ કરવું, અને રસીની સપ્લાય ચેઇનને સુવ્યવસ્થિત કરવી.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,93,53,58,865
|
|
બાકી ઉપલબ્ધ
|
|
12,77,80,635
ભારત સરકારે બધા જ પ્રકારના સ્ત્રોતો દ્વારારાજ્યો/કેન્દ્રશાસિત પ્રદેશોને 193.53 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 12.77 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 121